"lapho umkami efunda la mazwi kankulunkulu ngakhumbula esinye isehlakalo esenzeka ngentwasahlobo ka--2016. ngaleso sikhathi, ngangingakaphenyi kahle umsebenzi kankulunkulu usomandla wezinsuku zokugcina. ngangihambisa umkami nomunye udadewethu wasebandleni ngibayisa kwesinye isifunda. endleleni, sama ukuze umkami akwazi ukwenza okuthile, lapho ephuma emotweni nalo dade waphuma. kwakubanda futhi kunomoya ngaphandle, udade lo wayemi eceleni kwemoto elokhu egxoba izinyawo phansi ukuze azigcine efudumele. ngamemeza ukuba angene emotweni kodwa wathi: “akunankinga. ngifuna ukuma ngaphandle kwesikhashana.” kwathatha isikhathi eside kakhulu ukuba umkami abuye, futhi waze wangena lapho emotweni lo dade. embona ukuthi wayeqhaqhazela ngenxa yamakhaza umkami wambuza: “kuyabanda kakhulu ngaphandle. awuhlalanga ngani emotweni?” lo dade waphendula: “kuyisimiso sokuphatha sasebandleni lethu ukuthi indoda nowesifazane abakwazi ukuhlala bodwa ndawonye noma baxhumane ngokomzimba. lokhu kungesinye sezimfuneko unkulunkulu asifunayo kubantu bakankulunkulu abakhethiwe, futhi kufanele sisilandele ngokuqinile.” lapho ngizwa lokhu, ngaqaphela indlela elihluke ngayo ibandla likankulunkulu usomandla kubantu abavamile—ngisho nasezintweni ezincanyana bahlale bezihlola. lapho ngikhumbula lesi sehlakalo kwathi mangizisakaze ekhanda ngokuba ngingaphenyi kahle amaqiniso kodwa esikhundleni salokho ngikholwe ngobumpumputhe amanga amahemuhemu aku--inthanethi. lapho ngicabanga ngezikhathi zonke engangixhumane ngazo nabafowethu nodadewethu bebandla likankulunkulu usomandla futhi ngibona indlela ababeziphatha kahle ngayo kwamanye amalungu obulili obuhlukile, indlela abalunge futhi beqotho ngayo ngendlela abakhuluma futhi abenza ngayo, indlela ababeqotho ngayo lapho besebenzisana nabantu, kwakusobala ukuthi lawo mahemuhemu aku--inthanethi ayeqhelelene kakhulu neqiniso. ngalesi sikhathi ngazizwa nginamahloni ngokukhohliseka kalula kangaka ngamahemuhemu aku--inthanethi ayeyizinkomba zokunyundela iqiniso noma ukwenziwa kwetulo okuqondile, kanye nokungabaza ngonkulunkulu usomandla nebandla likankulunkulu usomandla. ngangiyisiphukuphuku esididekile kakhulu! umkami wabe eseqhubeka nokuhlanganyela kwakhe: “unkulunkulu ube sesimweni somuntu emhlabeni ojwayelekile ukuze aveze amaqiniso, ahlulele abantu, futhi ahlanze abantu. ngamanye amazwi, unkulunkulu ufuna ukusindisa abantu ngokuphelele ekubuseni kukasathane. ufuna ukususa ngokuphelele izimo zethu ezikhohlakele—ukuzidla kwethu, ubuqili, ukukhohlisa, ukuzicabangela, inkohlakalo, ububi, ukungcola, njll, futhi asisize ukuba sifeze uguquko esimweni sethu sokuphila ukuze siphile njengabantu beqiniso. unkulunkulu uyazi ukuthi isintu sikhohlakaliswe ngokunzulu usathane ngakho--ke asinalo ikhono lokunqoba isono. ukuze kuqinisekiswe ukuthi abantu abacasuli isimo sikankulunkulu ngesikhathi bamukela insindiso kankulunkulu, ngakho--ke bagweme ukuqedwa nokujeziswa, unkulunkulu ubeke izinqumo zokuphatha zenkathi yombuso ukuze agcine amakholwa esendleleni. noma ubani ocasula izinqumo zokuphatha uzojeziswa ngunkulunkulu, futhi abona kakhulu bazoxoshwa endlini kankulunkulu futhi balahlekelwe yiwo wonke amathuba okusindiswa. ukubeka kukankulunkulu lezi zinqumo zokuphatha ibandla ukwenzele ukuba sithole ulwazi lwangempela mayelana nesimo sikankulunkulu sokulunga esingafanele sicasulwe, kanye nokuthi futhi sibe nemithetho yokusigcina sisendleleni eqondile. ngale ndlela, kuyohlale kunomugqa okungafanele siweqe kukho konke ukuziphatha kwethu, futhi uma sihamba ngaphakathi kwale mingcele, ngakho--ke singakwazi ukugwema ukulingwa ngusathane. lena yindlela kankulunkulu yokusigcina futhi, ngisho nangaphezulu, unkulunkulu ubonisa uthando lwakhe lwangempela ngathi!” ngesikhathi ngilalele ukuhlanganyela komkami ngazithola ngilokhu ngivuma ngekhanda ngingazelele, futhi yilokhu okwakhulula ifindo elalisenhliziyweni yami ngokuphelele futhi ukuhlupheka okwakukade kungigubezele kwaphela. emva kwalokho, ngaphinda ngabamba iqhaza emihlanganweni yebandla.